merga diece kana kene. Kepingine gawe gara-gara ngajar wong-wong sing padha surak-surak nyanjung gambar Kotak Kosong lan ngece gambar Pari. Nanging aparat keamanan, polisi, tentara, lan hansip/linmas kabeh katon jaga-jaga kebak kawaspadhan. Apa maneh ngelingi kedadeyan kang ana ing malem midodareni mau bengi, saiki personil keamanan dikuwati tambah luwih akeh maneh. Pak Camat, Pak Kapolsek, lan Pak Danramil, iya rawuh ing kono. Bandhol sabalane ora bisa apa-apa. Panitiya mbudidaya nenangake swasana. Beja dene penonton manut karo prentahe Panitiya. Penonton tenang. Swasana bali adhem senajan nyimpen mawa jroning dhadha. Etungan suara ditutugake maneh.